– Ёсць некалькі старых варыянтаў назвы, якія згадваюцца ў 16-м стагоддзі: Зялёны Луг і Зялёны Лог. Дакладныя звесткі па дварах, па колькасці жыхароў прыходзяцца на 19-е стагоддзе: вядома, што тут была карчма і чатыры двары. Гэта была невялічкая вёска, больш значным паселішчам была суседняя Цна, якой валодалі Радзівілы, потым Талочкі і Ёдкі. А ў савецкі час тут былі калгасныя палі, пасля рэвалюцыі калгас Варашылава. І раён называўся Варашылаўскі.